
Text rozhodnutia
Súd: Krajský súd Bratislava Spisová značka: 3Cb/97/2004 Identifikačné číslo súdneho spisu: 1004113785 Dátum vydania rozhodnutia: 03. 10. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1004113785.7 ROZSUDOK V MENE SLOVENSKEJ REPUBLIKY Krajský súd v Bratislave, pred samosudcom JUDr. Petrom Pospechom, v právnej veci žalobcu: M. G., D.. XX.X.XXXX, XXX XX O. D. Y. Č..W.. XXX, právna nástupkyňa V. G., F.. C., F..Č.. XXXXXX/XXX, H. N. O. D. Y. Č.. W.. XXX, manželka poručiteľa, proti žalovanému: 1. dôchodková, a.s., Nám. 1. mája č. 14, 811 06 Bratislava, IČO: 31 400 469, o zaplatenie sumy 4.047,63 Eur (121.939,- Sk) istiny s príslušenstvom, takto r o z h o d o l : Žalovaný, 1. dôchodková, a.s. Bratislava, je povinný zaplatiť právnej nástupkyni žalobcu V. G., F.. C. sumu 4.047,63 Eur istiny (121.939, -Sk), s 13% p.a. úrokom z omeškania zo sumy 62.600 Sk (2.077,99,- Eur) od 01.05.2003 do zaplatenia a to do 3 dní od právoplatnosti rozhodnutia o d ô v o d n e n i e : Žalobným návrhom, došlým Krajskému súdu v Bratislave dňa 21.05.2004, si pôvodný žalobca M. G., D.. XX.X.XXXX, N. XXX XX O. D. Y. Č..W.. XXX, uplatnil voči žalovanému nárok na zaplatenie sumy 121.939,- Sk (4.047,63 Eur) s odôvodnením, že žalovaný mal voči nemu záväzok zo zmluvy o odkúpení akcií 1. garantovanej, a.s., č. 9XXXXXXXX ku dňu 1.5.2002 v sume 42.600,- Sk, zo zmluvy o odkúpení akcií 1. garantovanej, a.s. č. XXXXXXXXX ku dňu 13.8.2002 v sume 59.339,- Sk a zo zmluvy o odkúpení akcií 1. garantovanej, a.s., č. XXXXXXXXX ku dňu 1.5.2002 v sume 20.000,- Sk. Pôvodne označený žalobca niekoľkokrát vyzval žalovaného k úhrade jeho záväzku, no žalovaný na výzvy žalobcu nereagoval. Súčasťou nároku bol aj 13% úrok z omeškania zo sumy 62.600,- Sk od 1.5.2002 do zaplatenia a zo sumy 59.339,- Sk od 13.8.2002 do zaplatenia. Uznesením konajúceho súdu pod sp. zn. 3Cb/97/2004 zo dňa 13.8.2004 bolo žalobcovi priznané oslobodenie od zaplatenia súdneho poplatku. V predmetnej veci bol konajúcim súdom vydaný platobný rozkaz pod sp. zn. 3Cb/97/2004 zo dňa 10.9.2004, proti ktorému bol zo strany žalovaného podaný odpor, podľa ktorého žalovaný uviedol, že nie sú splnené náležitosti uvedené v § 172 ods. 1 OSP a preto v danej veci nie je možné rozhodnúť platobným rozkazom. Súčasne namietal, že uplatňovaná výška úrokov je nesprávna. Na základe týchto skutočností žalovaný navrhol, aby konajúci súd žalobný návrh zamietol ako nedôvodný s tým, aby bol žalobca zaviazaný zaplatiť žalovanému trovy konania. Krajský súd v Bratislave zistil, že predmetom sporu je zaplatenie sumy 121.939,- Sk, t.j. 4.047,63 Eur, na základe podpísaných zmlúv o odkúpení akcií 1. garantovanej, a.s. číslo XXXXXXXXX ku dňu 1.5.2002 v sume 42.600,- Sk, zo zmluvy o odkúpení akcií 1. garantovanej, a.s., č. XXXXXXXX1 ku dňu 13.8.2002 v sume 59.339,- Sk a zo zmluvy o odkúpení akcií 1. garantovanej, a.s., č. XXXXXXXXX ku dňu 1.5.2002 v sume 20.000,- Sk. V predmetnej veci bol vydaný platobný rozkaz pod sp. zn. 3Cb/97/2004 zo dňa 10.9.2004, proti ktorému bol podaný odpor, v ktorom žalovaný žiadal vydaný platobný rozkaz zrušiť a žalobný návrh zamietnuť ako nedôvodný. K podanému odporu sa žalobca písomne vyjadril svojim podaním, došlým súdu dňa 18.11.2004 s tým, že s tvrdeniami žalovaného nesúhlasí, nakoľko predmetné zmluvy boli uzatvorené v zmysle ust. § 51 Občianskeho zákonníka a preto sa výška úroku z omeškania riadi ustanoveniami Občianskeho zákonníka a je vo výške 13%. Uznesením č.k. 3Cb/97/2004 zo dňa 20.4.2005 bolo konanie v predmetnej veci prerušené podľa § 14 ods. 1 písm. d/ zákona č. 328/1991 Zb. v znení neskorších zmien a doplnkov, nakoľko na majetok žalovaného bol vyhlásený konkurz. Správcom konkurznej podstaty sa stal JUDr. Peter Kubík, Vajnorská 8/A, Bratislava. Podaním zo dňa 27.12.2010 bolo pôvodnému žalobcovi písomne oznámené, že jeho pohľadávka bola popretá a nebol zaradený do zoznamu veriteľov. V čase konania súd zistil, že pôvodný žalobca zomrel dňa 17.10.2005 a podľa osvedčenia o dedičstve pod č.k. 14D937/2005, Dnot 204/2005, ktoré nadobudlo právoplatnosť dňa 8.9.2006, právnym nástupcom pôvodného žalobcu sa stala jeho manželka V. G., F.. C., F..Č.. XXXXXX/ XXX, H. N. O. D. Y. Č.. XXX. Právna nástupkyňa pôvodného žalobcu sa pojednávania v predmetnej veci nezúčastnila a k doručeniu predvolania došlo u navrhovateľky podľa § 48 ods. 4 OSP. Žalovaný sa pojednávania taktiež nezúčastnil, avšak podľa aktuálneho výpisu z obchodného registra do rozhodnutia v spore, žalovaný nebol vymazaný z obchodného registra. Vzhľadom k vyššie uvedenému súd konal a rozhodol podľa § 101 ods. 2 OSP. Uznesením pod č.k. 1K/136/2004 zo dňa 15.5.2012, ktoré nadobudlo právoplatnosť dňa 19.6.2012, konkurzný súd zrušil konkurz vyhlásený uznesením tunajšieho súdu zo dňa 29.3.2005 pod č.k. 1K/1363/2004 z dôvodu, že nie sú predpoklady pre konkurz a správcu konkurznej podstaty JUDr. Petra Kubíka, zbavil funkcie správcu konkurznej podstaty. Po vykonanom dokazovaní súd zistil, že pohľadávka v celkovej sume 121.939,- Sk, t.j. 4.047,63 Eur istiny zo zmluvy o odkúpení akcií 1. garantovanej, a.s., č. XXXXXXXXX ku dňu 1.5.2002 v sume 42.600,- Sk, zo zmluvy o odkúpení akcií 1. garantovanej, a.s., č. 986200051 ku dňu 13.8.2002 v sume 59.339,- Sk a zo zmluvy o odkúpení akcií 1. garantovanej, a.s., č. XXXXXXXXX ku dňu 1.5.2002 v sume 20.000,- Sk, spolu v sume 121.939,- Sk, t.j. 4.047,63 Eur je oprávnená a preto súd zaviazal žalovaného k zaplateniu dlžnej sumy 121.939,- Sk, t.j. 4.047,63 Eur. Vzhľadom k nezaplateniu dlžnej sumy v lehote splatnosti, súd priznal žalobcovi 13% úrok z omeškania zo sumy 62.600,- Sk, t.j. 2.077,99 Eur od 1.5.2002 do zaplatenia a zo sumy 59.339,- Sk (1.969,69 Eur) od 13.8.2002 do zaplatenia. Svoje rozhodnutie oprel o ust. § 51 Občianskeho zákonníka a úrok vo výške 13% bol priznaný podľa príslušných ustanovení Občianskeho zákonníka. Výrok o trovách konania súd oprel o úspešnosť žalobcu v spore podľa § 142 ods. 1 OSP. Žalobca bol však oslobodený od zaplatenia súdneho poplatku a žiadne trovy konania si neuplatnil a preto súd o trovách konania nerozhodol. Poučenie: Proti tomuto rozhodnutiu je možné podať odvolanie do 15 dní od jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1004113785.7 (dáta aktuálne k 14. 11. 2026). Záväzné je znenie zverejnené súdom.




